ร้านนี้เพิ่งเปิดค่ะ เป็นร้านกาแฟ และมีพิพิธภัณฑ์ข้าว(กำลังก่อสร้าง) อยู่ด้วย ด้านในเป็นบ้านของเจ้าของพื้นที่ แบบว่ากว้างใหญ่มหาศาลมากค่ะ อยู่ในซอยเรือนแพ1 ถนนสันกำแพงสายเก่า เข้าซอยไปเรื่อยๆ ที่ตั้งคือบ้านมอญม.1 ซอย 6 (ต้องเล็งดีๆหน่อย) มีที่จอดรถค่ะ

เห็นครั้งแรกคิดว่าเป็นรีสอร์ท เพราะบรรยากาศดีมาก อยู่กลางทุ่ง ลมพัดเย็นสบายจริงๆค่ะ ร้านเพิ่งเปิด เมนูเบเกอรี่กำลังเซตอยู่ แต่มีกาแฟและไอศครีมโฮมเมดนะคะ 

วันนี้สั่งคาปูชิโน่เย็นกับชาเขียวเย็น ราติโอเคอยู่ค่ะ ไม่หวานมาก นั่งชิวๆ ดูบรรยากาศ จิบกาแฟไปด้วย เริ่มเคลิ้มค่ะ สำหรับคนที่ชอบความเงียบสงบ ที่นี่เหมาะมาก แต่อาจไกลนิดส์นุง ขากลับสามารถออกมาทะลุถนนเส้นเชียงใหม่-ดอยสะเก็ดได้ค่ะ